**Το Κοινωνικό Φαρμακείο είναι μια Δομή, η οποία αποσκοπεί στην παροχή, σε ωφελούμενα άτομα, δωρεάν φαρμάκων, υγειονομικού υλικού και παραφαρμακευτικών προϊόντων. Επίσης, παρέχει υπηρεσίες ψυχοκοινωνικής υποστήριξης και συμβουλευτικής.**

**Τα παρεχόμενα είδη του Κοινωνικού Φαρμακείου προέρχονται αποκλειστικά από δωρεές και χορηγίες. Δεκτές γίνονται συνεισφορές πολιτών, συλλογικών φορέων, τοπικών επιχειρήσεων και φαρμακευτικών εταιρειών.**

**Το Κοινωνικό Φαρμακείο βρίσκεται στο χώρο του Δημαρχείου, Φλέμινγκ και Ερυθρού Σταυρού.**

**Λειτουργεί καθημερινά από 9 π.μ. έως 5 μ.μ.**

**Αιτήσεις εγγραφής γίνονται καθημερινά 10 π.μ. έως 2 μ.μ.**

**Το Κοινωνικό Φαρμακείο στηρίζει τη λειτουργία του στην ανιδιοτελή προσφορά ειδών φαρμακευτικής φροντίδας για την ανακούφιση των ευπαθών κοινωνικών ομάδων.**

**Για την επαρκέστερη κάλυψη των αναγκών των ωφελουμένων η Δομή χρειάζεται και την εθελοντική βοήθεια των πολιτών.**

Σε5ηςηδρυξττεξσετξςσετ

**Ωφελούμενοι του Κοινωνικού Φαρμακείου Λαμιέων είναι:**

Άτομα που **διαμένουν** στο **Δήμο Λαμίας** και τα εξαρτώμενα μέλη των οικογενειών τους, συμπεριλαμβανομένων των νόμιμα διαμενόντων πολιτών τρίτων χωρών ή ανιθαγενών, καθώς και των δικαιούχων/αιτούντων διεθνή προστασία. Οι παραπάνω, βάσει κριτηρίων και σχετικών αποδεικτικών στοιχείων, βρίσκονται σε κατάσταση φτώχειας ή **απειλούνται από φτώχεια**.

**Κάθε πολίτης που επιθυμεί να εγγραφεί στο Κοινωνικό Φαρμακείο οφείλει να προσκομίσει τα εξής Δικαιολογητικά:**

* Αίτηση – Υπεύθυνη Δήλωση
* Φωτοτυπία Αστυνομικής Ταυτότητας
* Βεβαίωση μόνιμης κατοικίας από το Δήμο
* Άδεια παραμονής, εφόσον πρόκειται για αλλοδαπούς
* Πιστοποιητικό οικογενειακής κατάστασης
* Ε1 και Εκκαθαριστικό φορολογικού έτους 2016
* Αντίγραφο εξατομικευμένης έκθεσης κοινωνικής έρευνας από τη Δομή του Κέντρου Κοινότητας του Δήμου Λαμιέων, με την οποία μπορεί να διαπιστωθεί η κοινωνική κατάσταση, οι συνθήκες και οι δυσχέρειες διαβίωσης του ατόμου ή της οικογένειας .
* Γνωμάτευση Πιστοποίησης Αναπηρίας (ΚΕ.Π.Α., Α.Σ.Υ.Ε., Α.Ν.Υ.Ε) για το ποσοστό αναπηρίας, εφόσον υπάρχει.
* Κάρτα Ανεργίας, εφόσον πρόκειται για ανέργους.
* Μισθωτήριο συμβόλαιο κατοικίας, κατατεθειμένο στη ΔΟΥ.
* Αντίγραφο δήλωσης στοιχείων ακινήτων (έντυπο Ε9) ή υπεύθυνη δήλωση περί μη .κατοχής ακίνητης περιουσίας όλων των προστατευόμενων μελών.
* Μια μικρή φωτογραφία του δικαιούχου.

Οποιοδήποτε άλλο Δικαιολογητικό κριθεί απαραίτητο θα ζητηθεί κατά περίπτωση.